
	ACTA (EXTRACTE) 


	Expedient núm.: 
	Òrgan col·legiat: 

	JGL/2019/14 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	8 d’abril de 2019 

	Durada 
	des de les 19.00 fins a les 21.00 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal.
	Immaculada Jané i Viñals 


	ASSISTÈNCIA A LA SESSIÓ 

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Lluís Xavier Villaró i Gonzàlez
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	Maria Isabel Roca i Guitart
	4a tinenta d’alcaldia
	Sí

	Antoni Carralero i Ruiz
	regidor de Medi Ambient, Participació i Parcs i Jardins
	Sí

	Yasmina Valderrama i Ramallo
	regidora de Salut, Polítiques d’Igualtat i Joventut
	Sí

	Excuses d’assistència presentades
Sara Alarcón i Postils, regidora de Cultura


Una vegada verificada per la secretària actal. la constitució vàlida de l’òrgan, el President obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta JGL/2019/13 de la Junta de Govern Local de la sessió duta a terme el dia 1 d'abril de 2019, presentada a la consideració dels membres de la Junta i en no presentar-se cap consideració queda aprovada per unanimitat dels seus membres. 


CONVENIS
	Expedient 632/2019. Conveni de col·laboració amb l'Associació de Festes del Carnaval de Solsona per l'enregistrament d'un documental dels 50è aniversari del Carnaval

	Favorable
	Tipus de votació: unanimitat

	Es dona compte del conveni de col·laboració entre l'Ajuntament de Solsona i l'Associació de Festes del Carnaval de Solsona per l'enregistrament d'un documental del 50è aniversari del Carnaval i que es transcriu tot seguit:
«Col·laboració entre l'Ajuntament de Solsona i l'Associació de Festes del Carnaval de Solsona per l'enregistrament d'un documental del 50è aniversari del Carnaval
Solsona, __ d’abril de 2019
Reunits
D’una banda, David Rodríguez i González, alcalde de l’Ajuntament de Solsona, actuant en el seu nom i representació, amb domicili al carrer del Castell, 20, de la ciutat de Solsona i CIF núm. P2525700G.
De l’altra, l’Associació de Festes del Carnaval de Solsona, actuant en el seu nom i representació, amb seu social a l’apartat de correus núm. 67 de Solsona i amb el CIF núm. G25053307.
Les parts es reconeixen mútuament, en la qualitat en què intervenen, la capacitat d’obrar necessària per atorgar aquest conveni i, a aquest efecte,
Exposen
I) Que des de l’any 1971 se celebra a Solsona la festa del Carnaval, organitzada per l’Associació de Festes del Carnaval de Solsona (en endavant, l’Associació).
II) Que, des de fa anys, el carnaval s’ha consolidat com una de les festes amb un major arrelament popular a la ciutat de Solsona i que porta un elevat nombre de visitants a la ciutat i que, per això, l’Ajuntament (en endavant, l’Ajuntament), col·labora anualment en el desenvolupament de la festa, tant amb una aportació econòmica com en infraestructures i serveis.
III) Que el proper any 2020 se celebrarà el 50è aniversari de la recuperació de la festa del carnaval a Solsona, motiu pel qual l’Associació té prevista la realització d’un documental sobre aquesta efemèride.
IV) Que, conscient de la importància que la festa té per a la ciutat la celebració de l’aniversari i, concretament, la gravació del documental. és voluntat de l’Ajuntament de Solsona col·laborar-hi.
Per tot això, les parts acorden formalitzar aquest conveni de col·laboració, per la qual cosa,
Acorden
1. L’Ajuntament es compromet a realitzar una aportació de cinc mil euros (5.000,00 €) per a la gravació del documental del commemoratiu del 50è aniversari del Carnaval de Solsona.
2. D’acord amb la Llei 38/2003, de 17 de novembre, General de Subvencions, s’haurà d’acreditar el compliment de l’objecte de la subvenció pública, aportant el compte justificatiu on consti:
- memòria justificativa de l’actuació
- cost total de l’actuació (còpia de les factures i altres documents de valor probatori equivalent)
- finançament de l’actuació (recursos propis i altres ajuts)
- full de dades bancàries.
3. L’Ajuntament figurarà com a col·laborador en els crèdits del documental.
I perquè consti, i en prova de conformitat, les parts signen el present document, per duplicat i a un sol efecte, a la ciutat i en la data esmentades al principi.»
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar el contingut del conveni esmentat i autoritzar l’alcalde per signar-lo.


 
	Expedient 636/2019. Conveni de col·laboració amb la Confraria de la Mare de Déu del Claustre per les obres de millora de l'enllumenat interior de la Capella de la Mare de Déu del Claustre i instal·lació d'un ascensor

	Favorable
	Tipus de votació: unanimitat

	Es dona compte del conveni de col·laboració entre l'Ajuntament de Solsona i la Confraria de la Mare de Déu del Claustre per les obres de millora de l'enllumenat interior de la capella de la Mare de Déu del Claustre i instal·lació d'un ascensor i que es transcriu tot seguit:
«Conveni de col·laboració entre l'Ajuntament de Solsona i la Confraria de la mare de Déu del Claustre per les obres de millora de l'enllumenat interior de la capella de la Mare de Déu del Claustre i instal·lació d'un ascensor
Solsona, a __ de/d’___________ de 2019
Reunits
D’una banda, David Rodríguez i González, alcalde de Solsona i en representació de l’Ajuntament de Solsona, amb seu a Solsona, al carrer del Castell, 20 i CIF núm. P2525700G.
De l’altra, la Confraria de la Mare de Déu del Claustre, amb seu a Solsona, a la plaça de Palau, 1 i CIF núm. R0800550F.
Exposen
Que la Confraria de la Mare de Déu del Claustre (en endavant, la Confraria), en el marc del projecte “Creació de l’espai per la col·lecció de la Confraria de la mare de Déu del Claustre. Ampliació del Museu Diocesà Comarcal de Solsona”, va procedir a les obres de millora de l’enllumenat interior de la capella de la Mare de Déu del Claustre i d’instal·lació d’un ascensor.
Que l’Ajuntament de Solsona (en endavant, l’Ajuntament) és conscient de la importància que, per als solsonins i solsonines, té la figura de la Mare de Déu del Claustre, patrona de la ciutat, i que, per aquest motiu, té la voluntat de col·laborar en les obres esmentades al paràgraf anterior.
Que és voluntat de la Confraria i de l’Ajuntament un conveni de col·laboració que estableixi com es farà efectiva l’aportació de l’Ajuntament, conveni que es regirà per les següents
Clàusules
I. L’Ajuntament farà una aportació a la Confraria de 2.000,00 € per les obres de millora de l’enllumenat interior de la capella de la Mare de Déu del Claustre i instal·lació d’un ascensor.
II. El conveni que avui se signa fa relació només a l’activitat esmentada a la clàusula anterior, per la qual cosa, una vegada feta efectiva l’aportació municipal, es domarà per vençut.
III. D’acord amb la Llei 38/2003, de 17 de novembre, General de Subvencions, s’haurà d’acreditar el compliment de l’objecte de la subvenció pública, aportant el compte justificatiu on consti:
- memòria justificativa de l’actuació
- cost total de l’actuació (còpia de les factures i altres documents de valor probatori equivalent)
- finançament de l’actuació (recursos propis i altres ajuts)
- full de dades bancàries.
I, en prova de conformitat, signen aquest conveni de col·laboració al lloc i data esmentats a l’encapçalament.»
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar el contingut del conveni esmentat i autoritzar l’alcalde per signar-lo.


CULTURA
	Expedient 619/2019. Escola Arrels Primària – utilització material

	Favorable
	Tipus de votació: unanimitat

	Vista la sol·licitud presentada i subscrita per la representant de l'Escola Arrels Primària, en què demana poder utilitzar un escenari, dues escales i l'equip de so i la col·laboració de la brigada municipal en el muntatge de l'escenari el dia 11 d'abril; també demana poder disposar de dos micròfons de diadema el dia 23 d'abril;
A proposta de l’alcalde,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita excepte els dos micròfons de diadema.


	Expedient 620/2019. Festa del barri Mirasol, 22 de juny – utilització material

	Favorable
	Tipus de votació: unanimitat

	Vista la sol·licitud presentada i subscrita per la representant dels veïns del barri Mirasol, en què demana poder utilitzar 200 cadires, 20 taulers, 60 cavallets, dos bidons per fer foc i vuit tanques per tancar els accessos a la plaça dels Ocells el dia 22 de juny, a partir de les 17.00 hores, per celebrar la festa del barri; també demana un ajut econòmic per fer front a les despeses d'organització de la festa;
A proposta de l’alcalde i de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat. Es comunica al sol·licitant que s'inclourà la seva sol·licitud a les línies d'ajut per associacions i col·lectius culturals de Solsona de l'exercici 2019. Es recorda que cal separar i gestionar correctament els residus generats per aquesta celebració.


 
	Expedient 642/2019. Festa del barri del Camp del Molí, 29 de juny – utilització material

	Favorable
	Tipus de votació: unanimitat

	Vista la sol·licitud presentada i subscrita per l'Associació de Veïns i Veïnes del Camp del Molí, en què demana poder utilitzar el material i els serveis que es detallen a continuació, el dia 29 de juny, per dur a terme la festa del barri:
- tallar el tram de carrer que va de l'avinguda dels Països Catalans fins el carrer de la Font i el tram de carrer que va del carrer de la Ribera fins al lloc on es fa la festa,
- 250 cadires,
- un escenari,
- quatre taulers amb els cavallets corresponents,
- dos bidons i les graelles,
- permís per fer foc al carrer,
- una connexió al subministrament elèctric a la cruïlla del carrer de la Ribera amb el carrer del Camp del Molí,
- un ajut econòmic per fer front a les despeses d'organització de la festa;
A proposta de l’alcalde i de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat. Es comunica al sol·licitant que s'inclourà la seva sol·licitud a les línies d'ajut per associacions i col·lectius culturals de Solsona de l'exercici 2019. Es recorda que cal separar i gestionar correctament els residus generats per aquesta celebració.


	Expedient 643/2019. Festa de Sant Llorenç (Ctra. Sant Llorenç, C/ Bòfia i Edif. Àries), 9 d'agost – utilització material

	Favorable
	Tipus de votació: unanimitat

	Vista la sol·licitud presentada i subscrita pels veïns i veïnes de la carretera de Sant Llorenç, el carrer de la Bòfia i l'edifici Àries, en què demanen poder utilitzar el material i els serveis que es detallen a continuació, el dia 9 d'agost, per dur a terme la festa del barri:
- l'equip de so, de les 9.00 a les 12.00 hores, al carrer del Drac,
- tallar el carrer del Drac, de 8.00 a 12.00 hores, i el carrer de la Bòfia de les 15.00 hores fins que s'acabi la festa,
- 300 cadires,
- taulers i cavallets per a 300 persones,
- quatre bidons i les graelles,
- permís per fer foc al carrer,
- una connexió al subministrament elèctric a la zona de la placeta Àries,
- un ajut econòmic per fer front a les despeses d'organització de la festa;
A proposta de l’alcalde i de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat. Es comunica al sol·licitant que s'inclourà la seva sol·licitud a les línies d'ajut per associacions i col·lectius culturals de Solsona de l'exercici 2019. Es recorda que cal separar i gestionar correctament els residus generats per aquesta celebració.


 
	Expedient 645/2019. Esquerra Republicana de Catalunya – utilització material

	Favorable
	Tipus de votació: unanimitat

	Vista la sol·licitud presentada i subscrita pel representant d'Esquerra Republicana de Catalunya, en què demana poder utilitzar l'altaveu portàtil i dos micròfons el dia 7 d'abril de les 10.30 a les 14.00 hores, per dur a terme una jornada participativa al bar El Casal;
A proposta de l’alcalde,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat.


 
	Expedient 647/2019. Comissió de Sant Cristòfol – utilització espai públic i material

	Favorable
	Tipus de votació: unanimitat

	Vista la sol·licitud presentada i subscrita pel representant de la Comissió de Sant Cristòfol, en què, amb motiu de la festivitat de Sant Cristòfol, els dies 6 i 7 de juliol, demana una connexió al subministrament elèctric a la plaça del Camp el dia 6 de juliol, de les 17.00 a les 20.00 hores, per poder posar uns inflables, i permís per ocupar la plaça del Camp el dia 7 de juliol, a partir de les 9.00 hores, per dur a terme una mostra de cotxes i motos clàssics i poder utilitzar taules, cadires i dos bidons per poder fer foc; també demana que l'Ajuntament es faci càrrec de la contractació de l'Orquestra Patinfanjàs per dur a terme la benedicció de vehicles;
A proposta de l’alcalde i de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita, amb la condició que s’han de fer càrrec d’anar a buscar i retornar el material esmentat.


 
	Expedient 649/2019. Escola Setelsis – utilització material

	Favorable
	Tipus de votació: unanimitat

	Vista la sol·licitud presentada i subscrita per la directora de l'Escola Setelsis, en què demana poder utilitzar podis els dies 5 i 6 de juny, per poder dur a terme una representació teatral dels alumnes de P5;
A proposta de l’alcalde,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita a l'espera de concretar el número de podis que es necessiten.


 
	Expedient 673/2019. Alternativa per Solsona-CUP – utilització espai municipal i material

	Favorable
	Tipus de votació: unanimitat

	Vista la sol·licitud presentada i subscrita pel representant d'Alternativa per Solsona-CUP, amb NIF núm. V25804287, en què demana poder disposar de l'espai de l'entrada de l'Ajuntament i permís per utilitzar 30 cadires, una taula i una connexió al subministrament elèctric el dia 12 d'abril, de les 18.45 a les 20.15 hores, per dur a terme la presentació de la llista per a les properes eleccions municipals;
A proposta de l’alcalde,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat.


ESPORTS
	Expedient 644/2019. Prova esportiva «2a edició Marxa Cicloturista Volta al Solsonès»

	Favorable
	Tipus de votació: unanimitat

	Vista la sol·licitud presentada i subscrita pel representant de Volta Solsonès, en què demana permís per dur a terme la segona edició de la Marxa Cicloturista Volta al Solsonès el dia 5 de maig, amb inici i final a la plaça del Camp, i poder utilitzar l'equip de so, una connexió al subministrament elèctric, tanques per senyalitzar la zona de sortida i la meta, vestuaris i dutxes per als participants i la col·laboració de la Policia Local per controlar les cruïlles en el pas dels ciclistes;
A proposta dels regidors delegats d'Esports, de Governació i de l’alcalde,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


 
	Expedient 646/2019. Centre Excursionista del Solsonès – 5ena cursa "Passos de Gegant", dia 2 de juny

	Favorable
	Tipus de votació: unanimitat

	Vista la sol·licitud presentada i subscrita pel representant del Centre Excursionista del Solsonès, en què demana poder utilitzar els espais públics, les instal·lacions i el material que a continuació es detallen, per dur a terme la cinquena edició de la cursa Passos de Gegant el dia 2 de juny:
- disposar del passeig de Sant Antoni M. Claret, de la Camp del Serra i dels baixos monument de la plaça del Camp
- poder utilitzar les dutxes de l'Escola Setelsis
- dos equips de so
- connexions al subministrament elèctric a: l'entrada del Camp del Serra i el passeig de Sant Antoni M. Claret
- tanques (Camp del Serra i passeig de Sant Antoni M. Claret)
- 50 cons
- 50 taules i 100 cadires
- un podi per donar els premis
- dos bidons, dues graelles i pinces
- permís per encendre foc a la via pública
- senyalització excepcional de pas de vianants per al transit a les zones: unió del passeig de Sant Antoni M. Claret amb el portal del carrer del Castell i pas de vianants del passeig de Sant Antoni M. Claret a la plaça del Camp
- ajuda de la brigada municipal per desmuntar l’activitat
- col·laboració de la Policia Local per regular el trànsit a la sortida de la cursa (portal del carrer del Castell, portal del Pont, carrer de la Bòfia, Cabana del Geli i carretera de Sant Llorenç);
A proposta dels regidors delegats d'Esports, de Governació i Educació i de l’alcalde,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat. 


 
	Expedient 648/2019. Club Fondistes del Solsonès – 10ena edició cursa Corriol de Solsona, dia 11 de maig

	Favorable
	Tipus de votació: unanimitat

	Vista la sol·licitud presentada i subscrita pels representants del Club Fondistes del Solsonès, en què demanen poder utilitzar el material i els espais públics que a continuació es detallen, per dur a terme la desena edició de la cursa Corriol de Solsona el dia 11 de maig, a partir de les 10.00 hores:
- l'equip de so amb un micròfon, 10 tanques, 15 cons, dues senyals de perill, dues senyals de velocitat màxima 20, tres taulers, 10 cadires, nou cavallets, quatre taules i una carpa
- poder disposar del Parc de la Mare de la Font, de les 8.00 a les 13.00 hores i que es talli l'accés de vehicles al parc
- que es talli l'accés de vehicles, en el moment que passi la cursa, pel carrer de la Tramuntana, pel carrer de la Font del Corb i els accessos del carrer del Pallars, carrer de la Noguera i carrer de l'Alt Urgell, pel camí paral·lel al riu Negre i pel camí de la Creu Blanca
- poder utilitzar el parc de la Mina per l’estacionament de vehicles, així com els voltants sobre el camí
- un ajut econòmic per fer front a les despeses de propaganda (tríptics, cartells), per les aplicacions contractades, per 24 trofeus i regals;
A proposta dels regidors delegats d'Esports, de Governació i Educació i de l’alcalde,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita excepte l'equip de so, ja que està cedit a una altra entitat i la carpa, ja que l'Ajuntament no en disposa i amb la condició que s’han de fer càrrec d’anar a buscar i retornar el material esmentat. Es comunica als sol·licitant que s'ha de vigilar que en el parc de la Mina no quedi cap accés tancat a la circulació dels veïns de la zona. Pel que fa a l’ajut econòmic s'inclourà la seva sol·licitud a les línies d'ajut per activitats esportives de l’exercici 2019.


GOVERNACIÓ
	Expedient 660/2019. Ciudadanos - Partido de la Ciudadania – instal·lació carpa informativa

	Favorable
	Tipus de votació: unanimitat

	Vista la sol·licitud presentada i subscrita per la representant del partit polític Ciudadanos - Partido de la Ciudadania, amb NIF núm. G64283310, en què demana permís per poder instal·lar una carpa informativa el dia 23 d'abril, de les 10.00 a les 20.00 hores, a l'espai de terra ubicat al costat del pàrquing exterior del Mercadona;
Vist l'informe 175/2019 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el què sol·licita amb la condició que la carpa informativa no pot superar els 3,00 x 3,00 metres. S’ha de tenir en compte que, pel que fa a la ubicació de la carpa, s'haurà de seguir les indicacions de la Policia Local i que la zona ha de quedar sempre neta pel responsable de l’activitat.


 
	Expedient 624/2019. Òmnium Cultural del Solsonès – parada per la Diada de Sant Jordi

	Favorable
	Tipus de votació: unanimitat

	Vista la sol·licitud presentada i subscrita per Òmnium Cultural del Solsonès, en què demana permís per instal·lar una parada de venda de marxandatge d'Òmnium (samarretes, llaços, articles de papereria, clauers...) el dia 23 d’abril, Diada de Sant Jordi, i poder-la ubicar sota la Torre de les Hores, al costat del bar Castell o davant de l'Ajuntament;
Vist l'informe 167/2019 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita sempre i quan hi hagi espai suficient; en cas contrari, es col·locarà al passeig de Sant Antoni M. Claret.


	Expedient 625/2019. Centre Estudis Lacetans – parada per la Diada de Sant Jordi

	Favorable
	Tipus de votació: unanimitat

	Vista la sol·licitud presentada i subscrita pel representant del Centre d’Estudis Lacetans, en què demana permís per instal·lar una parada de llibres el dia 23 d’abril, Diada de Sant Jordi, a la sortida del portal del carrer del Castell;
Vist l'informe 168/2019 emès per la Policia Local i a proposta de la regidora delegada de Governació, 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita sempre i quan hi hagi espai suficient; en cas contrari, es col·locarà al passeig de Sant Antoni M. Claret.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

